फारेस्ट कैंपस में 300 गर्भवती का किया परीक्षण
फारेस्ट कैंपस में 300 गर्भवती का किया परीक्षण
आठनेर| नगर के फारेस्ट कैंपस में ब्लॉक के गांवों से आई 300 से अधिक गर्भवती महिलाओं का स्वास्थ्य परीक्षण कर दवाएं दी। शिविर में आठनेर, मोर्शी, मुलताई और सांवलमेंढ़ा रेंज के गांवों से महिलाएं आई थीं। शिविर में भोपाल की महिला रोग विशेषज्ञ डॉ. प्रीतिबाला तथा डॉ. शशि ठाकुर ने गर्भवती एनीमिया और हीमोग्लोबिन की मात्रा कम होने पर पोषण आहार के संबंध में जरुरी जानकारी दी। शिविर की शुरुआत नगरपरिषद अध्यक्ष रीता झोड़, उपाध्यक्ष आशाराम जितपुरे, एसडीओ कैलाश वर्मा, रेंजर वीरेंद्र सिंह ने की।
इस अवसर पर जिला हेल्थ ऑॅफिसर आरके धुर्वे, बीएमओ डॉ. जितेंद्र अत्रे मौजूद थे। वन विभाग ने महिलाओं के लिए वाहन की व्यवस्था की थी। शिविर में नगर परिषद अध्यक्ष रीता झोड़ ने गर्भवती महिलाओं की गोद भरकर शगुन दिया।
hin_Deva hin_Deva hin_Deva hin_Deva